**NÁVRH**

**VŠEOBECNE ZÁVÄZNÉHO NARIADENIA**

**Mesta Námestova č. 4/2023**

**ktorým sa schvaľuje trhový poriadok mesta Námestovo**

**o predaji výrobkov a poskytovaní služieb na trhových miestach**

Mesto Námestovo v zmysle § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov, vydáva toto všeobecne záväzné nariadenie č. 4/2023, ktorým sa schvaľuje trhový poriadok mesta Námestovo o predaji výrobkov a poskytovaní služieb na trhových miestach.

**Článok I.**

**Účel vydania nariadenia**

1. Schválenie trhového poriadku mesta Námestovo o predaji výrobkov a poskytovaní služieb na trhových miestach.

**Článok II.**

**Záverečné ustanovenia**

1. Toto všeobecne záväzné nariadenie bolo schválené Mestským zastupiteľstvom mesta Námestovo dňa........................., uznesením č.......................
2. Toto všeobecne záväzné nariadenie nadobúda účinnosť v zmysle § 6 ods. 8. zákona č. 369/1990 Zb., o obecnom zriadení.
3. Dňom nadobudnutia účinnosti tohto všeobecne záväzného nariadenia stráca platnosť a účinnosť všeobecne záväzné nariadenie č. 1/2005 o predaji výrobkov a poskytovaní služieb na trhových miestach v znení zmeny zo dňa 15.12.2008

V Námestove dňa ..............................

............................................

Ing. Ján Kadera

primátor mesta Námestovo

Toto všeobecne záväzné nariadenie mesta Námestovo č. 4/2023, ktorým sa schvaľuje trhový poriadok mesta Námestovo o predaji výrobkov a poskytovaní služieb na trhových miestach:

1. bolo vyvesené na úradnej tabuli Mestského úradu Námestovo pred zasadnutím Mestského zastupiteľstva dňa 06.06.2023,
2. bolo schválené uznesením Mestského zastupiteľstva mesta Námestovo č............... zo dňa.................................,
3. bolo zvesené z úradnej tabule po schválení Mestským zastupiteľstvom dňa..................,
4. vyhlásené dňa .................... jeho vyvesením na úradnej tabuli mesta Námestovo,
5. nadobúda účinnosť dňa ............................

**TRHOVÝ PORIADOK MESTA NÁMESTOVO**

**o predaji výrobkov a poskytovaní služieb na trhových miestach**

Tento trhový poriadok mesta Námestovo o predaji výrobkov a poskytovaní služieb na trhových miestach ( ďalej aj ako „trhový poriadok“) upravuje podmienky predaja a poskytovania služieb na miestach ambulantného predaja a príležitostných trhoch organizovaných mestom Námestovo.

**Článok 1**

**Základné pojmy**

1. Na účely tohto trhového poriadku sa rozumie :

* trhovým miestom: trhovisko, tržnica, stánok s trvalým stanovišťom, verejné priestranstvo určené na príležitostný trh alebo na ambulantný predaj,
* príležitostným trhom predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy a sústredený predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou,
* ambulantným predajom je predaj v stánkoch s dočasným stanovišťom, predaj na prenosných predajných zaradeniach, predaj v pojazdnej predajni a sezónny predaj na verejnom priestranstve pred prevádzkarňou.

**Článok 2**

**Správca trhových miest a príležitostných trhov**

1. Správcom trhových miest ( miest určených na ambulantný predaj) a príležitostných trhov uvedených v článku 3 tohto trhového poriadku je mesto Námestovo.
2. Správca určuje termín ambulantného predaja a príležitostných trhov, pozýva predajcov tovarov a služieb, zabezpečuje verejné priestranstvo, vydáva povolenia na predaj výrobkov a poskytovanie služieb.
3. Správca rozhoduje o pridelení predajnej plochy podľa sortimentu predávaného tovaru a podľa veľkosti požadovanej/zabratej plochy predajného miesta.
4. Správca trhového miesta zodpovedá za:

* dodržiavanie trhového poriadku,
* prideľovanie predajných miest,
* odvoz odpadu,
* vyberanie a kontrolu úhrad trhových poplatkov.

1. Správca trhového miesta o zriadení trhového miesta a o predaji výrobkov a poskytovaní služieb na trhovom mieste telefonicky alebo elektronicky bezodkladne informuje Finančné riaditeľstvo Slovenskej republiky.
2. Správca trhového miesta vopred nahlási predaj potravín na trhových miestach príslušnej regionálnej veterinárnej a potravinovej správe.

**Článok 3**

**Určenie trhového miesta, trhových dní a prevádzkovej doby**

1. Trhové miesto v správe Mesta Námestovo je verejné priestranstvo určené na ambulantný predaj alebo príležitostné trhy.
2. Miestom ambulantného predaja je:

* Hviezdoslavovo námestie a Hviezdoslavova ulica,
* Nábrežie Oravskej priehrady podľa usmernenia pracovníkov Mestského úradu.

1. Trhovým miestom na príležitostné trhy je:

* Hviezdoslavovo námestie a Hviezdoslavova ulica.

1. Mesto Námestovo uskutočňuje jarný, jesenný jarmok a vianočný trh.

* Jarný jarmok sa koná v centre mesta Námestovo na Hviezdoslavovom námestí a na Hviezdoslavovej ulici spravidla každý rok v pracovný deň ( piatok ) v mesiaci apríl s prevádzkovým časom od 07.00 hod. do 19:00 hod.,
* Jesenný jarmok sa koná v centre mesta Námestovo na Hviezdoslavovom námestí a na Hviezdoslavovej ulici spravidla každý rok v mesiaci október v pracovný deň ( piatok ) s prevádzkovým časom od 07.00 hod. do 19:00 hod.,
* Vianočný trh sa koná v centre mesta Námestovo na Hviezdoslavovom námestí a na  Hviezdoslavovej ulici spravidla každý rok v mesiaci december v pracovné dni s prevádzkovým časom od 07.00 hod. do 21:00 hod..

1. Okrem pravidelných trhov môže mesto Námestovo zorganizovať aj príležitostný trh pri rôznych slávnostných, kultúrnych, športových alebo iných príležitostiach. Presný termín a ostatné náležitosti určuje organizátor podujatia.

**Článok 4**

**Vymedzenie druhu predávaných výrobkov a poskytovaných služieb**

1. V meste Námestovo je na miestach ambulantného predaja a na príležitostných trhoch možné predávať:

* knihy, periodickú tlač, originály alebo rozmnoženiny audiovizuálnych diel alebo iných diel,
* drobné umelecké predmety a drobné remeselné výrobky,
* jedlá a nápoje určené na priamu konzumáciu na mieste vrátane nebalenej zmrzliny,
* ovocie a zeleninu,
* kvetiny, dreviny a priesady,
* žreby okamžitých lotérií a žrebových vecných lotérií.

1. Predávať možno aj tovar, ak sú pri jeho predaji splnené podmienky stanovené osobitným zákonom alebo inými predpismi:

* huby, ak predávajúci je držiteľom osvedčenia o odbornej spôsobilosti,
* med – zdravotne nezávadný, ak je plnený do hygienicky vyhovujúcich obalov s označením výrobcu, druhu, dátumu plnenia a použiteľnosti a pochádza od výrobcu s príslušným osvedčením orgánu potravinového dozoru,
* syry a syrové výrobky vyrobené z tepelne ošetreného mlieka,
* vianočné stromčeky, chvoje, šišky a výrobky z nich, ak predávajúci má doklad o spôsobe ich nadobudnutia,
* pivo, víno, burčiak a nealkoholické nápoje sa môžu predávať len na priamu konzumáciu na mieste pri stánkoch rýchleho občerstvenia a za dodržania platných predpisov,
* živé trhové konzumné ryby.

1. V meste Námestovo je na miestach ambulantného predaja a na príležitostných trhoch možné poskytovať tieto služby:

* pohostinské a reštauračné služby, rýchle občerstvenie a stravovanie,
* brúsenie nožov, nožníc a nástrojov,
* oprava dáždnikov,
* oprava a čistenie obuvi,
* kľúčové služby.

1. V meste Námestovo je na miestach ambulantného predaja a na príležitostných trhoch zakázané predávať:

* zbrane a strelivo,
* výbušniny a výbušné predmety,
* tlač a iné veci, ktoré ohrozujú mravnosť,
* tabak a tabakové výrobky a výrobky, ktoré sú určené na fajčenie a neobsahujú tabak,
* alkoholické nápoje; zákaz sa nevzťahuje na predaj alkoholických nápojov na príležitostných trhoch,
* jedy, omamné a psychotropné látky,
* lieky,
* automobily, motocykle, ich súčiastky a príslušenstvo,
* chránené živočíchy, exempláre živočíchov, nebezpečné živočíchy a invázne druhy živočíchov,
* živé zvieratá; zákaz sa nevzťahuje na predaj sladkovodných trhových rýb a na predaj domácej vodnej hydiny, domácej hrabavej hydiny, domácich králikov, psov, mačiek a drobných hlodavcov a na propagačné predajné podujatia organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy,
* chránené rastliny, exempláre rastlín a invázne druhy rastlín,
* huby okrem čerstvých jedlých húb a spotrebiteľsky balených sušených húb, ktoré boli spracované v prevádzkarni, ktorá spĺňa požiadavky podľa osobitných predpisov.

1. V meste Námestovo je výlučne na príležitostných trhoch povolené predávať:

* textilné a odevné výrobky, textilnú galantériu,
* obuv, výrobky z kože, koženú galantériu,
* domáce potreby, drobný tovar, papierenské výrobky,
* elektrotechnické výrobky, spotrebnú elektrotechniku,
* športové potreby, hračky, drogériový tovar a kozmetiku,
* ostatné potravinárske výrobky - predávať sa môžu iba hygienicky nezávadné výrobky pri dodržaní platných predpisov.

**Článok 5**

**Podmienky predaja na trhových miestach a príležitostných trhoch**

1. Každý predávajúci je povinný žiadať vopred povolenie na predaj na Mestskom úrade v Námestove, s uvedením presnej kontaktnej adresy najneskôr v deň pred začatím predaja.
2. Na trhových miestach a príležitostných trhoch môžu na základe povolenia mesta Námestovo predávať výrobky a poskytovať služby:
3. fyzické osoby a právnické osoby oprávnené na podnikanie podľa osobitných predpisov,
4. fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny,
5. fyzické osoby predávajúce vlastné použité výrobky v primeranom množstve medzi sebou,
6. fyzické osoby, ktoré sú autormi predávaného výrobku, ktorý je originálom diela alebo jeho rozmnoženinou.
7. Na trhových miestach a na príležitostných trhoch nesmú predávať osoby mladšie ako 18 rokov a osoby, ktoré nespĺňajú podmienky uvedené v ods. 1 a ods. 2..
8. Každý predávajúci si zabezpečuje predajné zariadenie ( stánok ) zaisťujúce primeranú kultúru predaja alebo poskytovania služieb sám na vlastné náklady.
9. Povolenie na predaj výrobkov a poskytovanie služieb na trhovom mieste sa vydáva na základe žiadosti o povolenie na predaj výrobkov a poskytovanie služieb na trhovom mieste. Splnenie podmienok podľa ods. 1 sa preukazuje predložením:

* kópie oprávnenia na podnikanie podľa osobitných predpisov, ak je žiadateľom osoba podľa písm. a); žiadateľ na žiadosť mesta predloží originál oprávnenia na podnikanie na nahliadnutie alebo si mesto môže overiť existenciu oprávnenia na podnikanie elektronickým spôsobom v príslušnej evidencii podnikateľov, ak na tento účel mesto sprístupní elektronickú službu verejnej správy;
* čestného vyhlásenia žiadateľa o tom, že všetky predávané výrobky pochádzajú z jeho vlastnej pestovateľskej alebo chovateľskej činnosti alebo ide o lesné plodiny, ak je žiadateľom osoba podľa písm. b),
* čestného vyhlásenia žiadateľa o tom, že všetky ním predávané výrobky sú jeho vlastné použité výrobky a predáva ich v primeranom množstve, ak ide o žiadateľa podľa písm. c),
* čestného vyhlásenia žiadateľa o tom, že výrobky sú originálom diela alebo jeho rozmnoženinou, ak ide o žiadateľa podľa písm. d)..

1. Prílohou k žiadosti o povolenie na predaj výrobkov a poskytovanie služieb na trhovom mieste je aj:

* doklad preukazujúci splnenie požiadaviek na predaj výrobkov a poskytovanie služieb podľa osobitných predpisov, ak ide o predaj výrobkov a poskytovanie služieb, na ktorý sa taký doklad vyžaduje,
* fotokópia strany označenej ako záznamy z daňového úradu, z knihy elektronickej registračnej pokladnice alebo fotokópia potvrdenia daňového úradu o pridelení daňového kódu virtuálnej registračnej pokladnice žiadateľa, na ktorej je zaznamenané pridelenie daňového kódu elektronickej registračnej pokladnice, alebo čestné vyhlásenie žiadateľa s uvedením ustanovení osobitného predpisu, že nie je povinný na predaj výrobkov a poskytovanie služieb používať elektronickú registračnú pokladnicu alebo virtuálnu registračnú pokladnicu,
* žiadateľ, ak je osoba podľa ods. 1 písm. b), preukáže, že je vlastníkom pozemku, na ktorom uskutočňuje vlastnú pestovateľskú alebo chovateľskú činnosť alebo je nájomcom takého pozemku alebo má obdobný právny vzťah k takému pozemku, ktorý ho oprávňuje na uskutočňovanie vlastnej pestovateľskej alebo chovateľskej činnosti na tomto pozemku.

1. Predávajúci na trhovom mieste je povinný predložiť správcovi trhového miesta s ambulantným predajom, správcovi príležitostných trhov a orgánu dozoru:

* doklad o oprávnení na podnikanie, povolenie na predaj výrobkov a poskytovanie služieb na trhovom mieste a preukaz totožnosti,
* povolenie na užívanie verejného priestranstva a doklad o zaplatení za predajnú plochu,
* zdravotný preukaz a posudok príslušného orgánu na ochranu zdravia, ak to vyžaduje charakter predávaného tovaru a poskytovaných služieb,
* pri predaji húb osvedčenie o odbornej spôsobilosti,
* doklad o nadobudnutí tovaru; doklad sa nevyžaduje, ak ide o predaj vlastných použitých výrobkov medzi fyzickými osobami v primeranom množstve,
* osoba oprávnená predávať výrobky na trhových miestach v zmysle ods. 2 písm. b) je povinná poskytnúť orgánom dozoru na ich požiadanie vysvetlenie o pôvode tovaru, ak tie nadobudnú podozrenie, že predávané výrobky pochádzajú z inej ako vlastnej pestovateľskej alebo chovateľskej činnosti.

**Článok 6**

**Spôsob určenia nájomného za prenajatú plochu pri ambulantnom predaji a na príležitostných trhoch.**

1. Každý predávajúci je povinný zaplatiť poplatok za ambulantný predaj resp. poplatok za predaj na príležitostných trhoch uvedený v aktuálne platnom všeobecne záväznom nariadení mesta Námestovo o miestnych daniach.

**Článok 7**

**Pravidlá dodržiavania čistoty a hygieny počas predaja výrobkov a poskytovania**

**služieb a po skončení prevádzky**

1. Predávajúci je povinný počas predaja udržiavať predajné miesto v čistote a po skončení predaja zanechať miesto čisté a upratané.
2. Odpad súvisiaci s predajom výrobkov a poskytovaní služieb ukladať na vyhradených miestach a do určených nádob.

**Článok 8**

**Dozor a sankcie**

1. Dozor nad dodržiavaním tohto trhového poriadku vykonávajú orgány dozoru, ktorými sú:

* Slovenská obchodná inšpekcia,
* orgány úradnej kontroly potravín, ak ide o predaj potravín,
* mesto Námestovo

1. Výkonom dozoru za mesto Námestovo je poverená mestská polícia prípadne písomne poverený zamestnanec mesta Námestovo.
2. Porušenie tohto trhového poriadku sa kvalifikuje ako priestupok v zmysle zákona č. 372/1990 Zb. o priestupkoch v znení neskorších predpisov.

............................................

Ing. Ján Kadera

primátor mesta